[{"text_idx": "#000000", "text": "Esperantismo en Iberio: naciismo kaj internaciismo (1887\u20131928)"}, {"text_idx": "#000002", "text": "Malgrau\u0306 la antau\u0306a kaj ankorau\u0306a unikeco de esperantismo, g\u0302i ne evitis interagi kiel socia fenomeno kun aliaj gravaj movadoj tra la historio. Tre malsame ol ia stranga okazaj\u0302o izolita de aliaj kulturaj, sociaj, politikaj, religiaj kaj ekonomiaj influoj, esperantismo interplektig\u0302is kun tiuj per la laboroj de siaj anoj, kiuj kunportis siajn idealojn. Tian diversecon oni povas agnoski de g\u0302ia komenco en malsamaj partoj de la mondo, kiam en la malfrua 19-a jarcento Esperanto enradikig\u0302is en multnombraj komunumoj. Detala ekzamenado de kelkaj regionoj eble prilumos apartajn tendencojn, kiujn rigardantoj al la vasta bildo iel ne rimarkas, kiel ekzemple la fortan rilaton inter naciismo kaj esperantismo en la Ibera Duoninsulo inter 1887 kaj 1928."}]